ai4bharat/Pralekha huggingface dataset:
पंतप्रधान कार्यालय
पंतप्रधानांनी सरकारच्या विकासयात्रेसंबंधीचे संकेतस्थळ केले सामायिक
पंतप्रधान नरेंद्र मोदी यांनी, सरकारने गेल्या 9 वर्षामध्ये केलेल्या विकासाचा प्रवास दर्शवणा-या वेबसाइटची लिंक सामायिक केली आहे. सर्वांनी या संकेतस्थळाला वेबसाइटला भेट द्यावी आणि विविध सरकारी योजनांचा लोकांना कसा लाभ झाला हे जरूर पाहावे, असे आवाहन पंतप्रधान मोदी यांनी केले आहे.
पंतप्रधान मोदी यांनी ट्विट केले :
“देशाच्या प्रगतीसाठी 9 वर्षांचे निरंतर समर्पण.
आम्ही केलेल्या विकासाच्या प्रवासाची झलक पाहण्यासाठी मी सर्वांना nm-4.com/9yrsofseva या संकेतस्थळाला भेट देण्यासाठी आमंत्रित करतो. विविध सरकारी योजनांचा लोकांना कसा फायदा झाला आहे, हे अधोरेखित करण्याची ही संधीही आहे. #9YearsOfSeva "
पंतप्रधान कार्यालय
पंतप्रधानांकडून जॉर्डनच्या स्थापनेच्या 100 व्या वर्षानिमित्त महामहिम राजे अब्दुल्ला द्वीतीय आणि जॉर्डनच्या नागरिकांना शुभेच्छा
पंतप्रधान नरेंद्र मोदी यांनी व्हिडीओ संदेशाच्या माध्यमातून जॉर्डनच्या स्थापनेच्या 100 व्या वर्षानिमित्त महामहिम किंग अब्दुल्ला द्वीतीय आणि जॉर्डनच्या नागरिकांना शुभेच्छा दिल्या आहेत.
व्हिडीओ संदेशात पंतप्रधानांनी महामहिम राजे अब्दुल्ला द्वीतीय आणि जॉर्डनच्या नागरिकांचे हार्दिक अभिनंदन केले आणि शुभेच्छा दिल्या. पंतप्रधान मोदी यांनी महामहिम यांच्या दूरदर्शी नेतृत्वाची प्रशंसा केली, ज्याद्वारे जॉर्डनने स्थायी आणि समावेशक विकास, आर्थिक आणि सामाजिक-सांस्कृतिक क्षेत्रांमध्ये विशेष यश प्राप्त केले आहे. पश्चिम आशियात शांततेचा प्रसार करण्यात महामहिम राजे अब्दुल्ला द्वीतीय यांनी यश मिळवले आहे. पश्चिम आशियात शांततेचा प्रसार करण्यात महामहीम राजे अब्दुल्ला द्वीतीय यांच्या महत्त्वपूर्ण भूमिकेचा उल्लेख करत पंतप्रधान म्हणाले की, जॉर्डन आज जगात एक महत्त्वाच्या क्षेत्रात एक बुलंद आवाज आणि संयमाचे जागतिक प्रतीक म्हणून उभे आहे.
भारत आणि जॉर्डन दरम्यान आणखी मजबूत होणाऱ्या संबंधांवर पंतप्रधानांनी 2018 मधील महामहिम राजे अब्दुल्ला द्वीतीय यांच्या ऐतिहासिक भारत दौऱ्याचे स्मरण केले. ज्यात महामहिम यांनी 2004 च्या अम्मान संदेशात मानवतेप्रती सन्मान, सहिष्णुता आणि एकतेच्या संदेशाचा पुनरुच्चार केला होता.
पंतप्रधान म्हणाले, भारत आणि जॉर्डन दोघेही या मुद्यावर संयुक्तरित्या सहमत होते की, शांतता आणि समृद्धीसाठी संयम आणि शांतीपूर्ण सह-अस्तित्व आवश्यक आहे. त्यांनी भर देत सांगितले की, दोन्ही देश संपूर्ण मानवतेच्या उज्ज्वल भविष्यासाठी आपले संयुक्त प्रयत्न सुरु ठेवतील.
राष्ट्रपती कार्यालय
राष्ट्रपती 26 ते 29 ऑगस्ट दरम्यान उत्तर प्रदेशला भेट देणार
राष्ट्रपती रामनाथ कोविंद 26 ते 29 ऑगस्ट 2021 या कालावधीत उत्तर प्रदेशला  भेट देतील.
26 ऑगस्ट, 2021 रोजी राष्ट्रपती लखनौ येथील बाबासाहेब भीमराव आंबेडकर विद्यापीठाच्या 9 व्या दीक्षांत समारंभाला उपस्थित राहतील.
27 ऑगस्ट, 2021 रोजी राष्ट्रपती, उत्तर प्रदेशचे माजी मुख्यमंत्री डॉ.संपूर्णानंद यांच्या पुतळ्याचे अनावरण करतील आणि लखनौच्या कॅप्टन मनोज पांडे सैनिकी शाळेत एका प्रेक्षागृहाचे उद्घाटन करतील.त्याच दिवशी ते लखनौच्या संजय गांधी पदव्युत्तर वैद्यकीय विज्ञान संस्थेच्या 26 व्या दीक्षांत समारंभात सहभागी होतील.
28 ऑगस्ट 2021 रोजी राष्य्रपतींच्या हस्ते महायोगी गुरु गोरखनाथ आयुष महाविद्यालयाची पायाभरणी आणि गोरखपूर येथे महायोगी गोरखनाथ विद्यापिठाचे उद्घाटन होणार आहे
29 ऑगस्ट, 2021 रोजी राष्ट्रपती लखनौहून रेल्वेने प्रवास करत अयोध्येला भेट देतील, तेथे ते तुलसी स्मारक भवनाचे नूतनीकरण/बांधकाम आणि नगर बस स्थानक आणि अयोध्या धामचा विकास यासह उत्तर प्रदेश सरकारच्या सांस्कृतिक आणि पर्यटन विभागाच्या विविध प्रकल्पांचा प्रारंभ करतील. अयोध्या दौऱ्याची सांगता करण्यापूर्वी राष्ट्रपती श्रीराम मंदिराच्या बांधकाम स्थळालाही भेट देतील आणि तेथे पूजाही करतील.
युवा व्यवहार आणि क्रीडा मंत्रालय
अचिंता शेउलीने 2022 च्या राष्ट्रकुल स्पर्धेत भारोत्तोलनामध्ये भारताला मिळवून दिले तिसरे सुवर्णपदक
नवी दिल्ली, 1 ऑगस्ट 2022
ठळक वैशिष्ट्ये:
- राष्ट्रपती श्रीमती द्रौपदी मुर्मू आणि पंतप्रधान नरेंद्र मोदी यांनी अचिंता शेऊली याने केलेल्या असामान्य कामगिरीबद्दल त्याचे अभिनंदन केले आहे.
- अचिंताने भारताची पताका उंचावल्याबद्दल आणि पदक जिंकून खेळात विक्रम केल्याबद्दल त्यांचे अभिनंदन: अनुराग ठाकूर, केंद्रीय युवा व्यवहार व क्रीडामंत्री
भारोत्तोलक अचिंत शेउलीने रविवारी रात्री चालू असलेल्या राष्ट्रकुल क्रीडा स्पर्धा 2022 मध्ये पुरुषांच्या 73 किलो वजनी गटाच्या अंतिम फेरीत सुवर्णपदक पटकावले. अचिंताने स्पर्धेत एकूण 313 किलो  वजन उचलले. भारताला स्पर्धेत मिळालेले हे सहावे पदक असून तिसरे सुवर्णपदक आहे. राष्ट्रपती श्रीमती द्रौपदी मुर्मू, पंतप्रधान नरेंद्र मोदी, केंद्रीय क्रीडा मंत्री श्री अनुराग ठाकूर तसेच देशाच्या कानाकोपऱ्यातील भारतीयांनी अचिंतचे त्याच्या कामगिरीबद्दल अभिनंदन केले.
राष्ट्रपती श्रीमती द्रौपदी मुर्मू यांनी सुवर्णपदक जिंकल्याबद्दल अचिंत शेऊलीचे अभिनंदन केले आहे. “अचिंता शेऊलीने राष्ट्रकुल स्पर्धेत सुवर्णपदक जिंकून आणि तिरंगा उंचावून भारताचा अभिमान वाढवला आहे. पहिल्या प्रयत्नातील अपयशावर त्वरीत मात करुन अव्वल स्थान गाठले. इतिहास रचणारे तुम्ही चॅम्पियन खेळाडू आहात. आपले मनःपूर्वक अभिनंदन!” असे राष्ट्रपतींनी ट्वीट संदेशात म्हटले आहे.
सुवर्णपदक जिंकल्याबद्दल पंतप्रधान नरेंद्र मोदी यांनी अचिंता शिऊलीचे अभिनंदन केले आहे. ट्विट संदेशामध्ये पंतप्रधान म्हणाले , “प्रतिभावान अचिंता शेऊलीने राष्ट्रकुल स्पर्धेत सुवर्णपदक जिंकले याचा अतिशय आनंद झाला. तो त्याच्या शांत स्वभावासाठी आणि चिकाटीसाठी ओळखला जातो आणि या विशेष कामगिरीसाठी त्याने कठोर परीश्रम घेतले आहेत. त्याच्या पुढील वाटचालीसाठी माझ्या शुभेच्छा.”
पंतप्रधानांनी व्हिडिओ क्लिपही सामायिक केली आहे. पंतप्रधान म्हणाले की, “आपल्या देशाच्या खेळाडूंचा समूह राष्ट्रकुल स्पर्धेसाठी रवाना होण्यापूर्वी, मी अचिंता शेउली याच्याशी संवाद साधला होता. त्याला त्याच्या आई आणि भावाकडून मिळालेल्या पाठिंब्यावर आम्ही चर्चा केली होती. मला आशा आहे की आता पदक जिंकल्यावर त्याला चित्रपट पाहण्यासाठी वेळ मिळेल.”
सुवर्णपदक जिंकल्याबद्दल क्रीडा मंत्री अनुराग सिंह ठाकूर यांनी अचिंता शेऊलीचे अभिनंदन केले आहे. श्री ठाकूर यांनी ट्विट केले, “अचिंता शिउली, यांना, त्यांचा राष्ट्रीय क्रीडा नैपुण्यता प्रशिक्षण तळ, पटीयाला  येथे शांत स्वभावाचा  म्हणून ओळखले जात असे, त्याने राष्ट्रकुल स्पर्धा 2022 मध्ये भारतासाठी तिसरे सुवर्णपदक जिंकले आहे. अचिंताने भारतासाठी ही गौरवास्पद कामगिरी केल्याबद्दल आणि पदक जिंकून खेळात विक्रम केल्याबद्दल अभिनंदन. 313 किलो वजन उचलणे अत्यंत कौतुकास्पद आहे!!
अचिंता शिऊलीच्या कामगिरीसाठी येथे क्लिक कराST/S.Thakur/S.Patgaonkar/CY/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
दूरसंचार आणि माहिती तंत्रज्ञान मंत्रालय
भारताने पटकावला GSMA गव्हर्नमेंट लीडरशिप पुरस्कार 2023
भारतीय दूरसंचार क्षेत्र हे सनराईज क्षेत्र म्हणून पुढे येत असून, याची जगाने दखल घेतली आहे : केंद्रीय मंत्री अश्विनी वैष्णव
नवी दिल्ली, 28 फेब्रुवारी 2023
पंतप्रधान नरेंद्र मोदी यांच्या दूरदर्शी नेतृत्वाला जागतिक मान्यता मिळाली आहे. दूरसंचार धोरण आणि नियमनातील सर्वोत्तम पद्धती लागू केल्याबद्दल जीएसएम असोसिएशन  ने भारताला गव्हर्नमेंट लीडरशिप अवॉर्ड 2023 प्रदान केले आहे.
भारताला हा पुरस्कार मिळाल्या बद्दल बोलताना, दूरसंचार, इलेक्ट्रॉनिक्स आणि माहिती तंत्रज्ञान आणि रेल्वे मंत्री, अश्विनी वैष्णव म्हणाले, “GSMA पुरस्कार, पंतप्रधान नरेंद्र मोदी यांनी दूरसंचार क्षेत्रात लागू केलेल्या सुधारणांना मिळालेली जागतिक मान्यता दर्शवत आहेत. आपण सर्वांनी या सुधारणांचे परिणाम बघितले आहेत. ज्या RoW परवानग्या मिळायला पूर्वी 230 दिवसांपेक्षा जास्त काळ लागत होता, त्या आता केवळ 8 दिवसांमध्ये मंजूर होत आहेत. 85% पेक्षा जास्त मोबाईल टॉवरना आता तत्काळ मंजुरी मिळत आहे. भारतामधील 387 जिल्ह्यांमधील सुमारे 1 लाख ठिकाणचे भारताचे सुरु झालेले 5G नेटवर्क जगातील वेगवान पैकी एक आहे. भारतीय दूरसंचार क्षेत्र हे सनराईज क्षेत्र म्हणून पुढे येत असून, याची जगाने दखल घेतली आहे.”
दूरसंचार परिसंस्थेतील 750 हून अधिक मोबाइल ऑपरेटर आणि 400 कंपन्यांचे प्रतिनिधित्व करणारे GSMA,दरवर्षी एका देशाच्या कार्याची दखल घेते. 27 फेब्रुवारी 2023 रोजी बार्सिलोना इथल्या मोबाईल वर्ल्ड काँग्रेस मध्ये, भारताला विजेता म्हणून घोषित करण्यात आले.
पंतप्रधान नरेंद्र मोदी यांच्या ‘डिजिटल इंडिया’ दृष्टीकोनाच्या अनुषंगाने, सरकारने सप्टेंबर 2021 मध्ये दूरसंचार क्षेत्रात संरचनात्मक आणि प्रक्रियात्मक सुधारणा आणल्या. त्यानंतर परवाना सुधारणा, पीएम गति शक्ती संचार पोर्टलची निर्मिती, राइट ऑफ वे  सुव्यवस्थित करणे, स्पेक्ट्रम सुधारणा, उपग्रह सुधारणा इ. सारखे अनेक उपक्रम राबवण्यात आले.
भारताच्या धोरणांवरचा GSMA द्वारे प्रकाशित दृष्टीक्षेप येथे पाहता येईल.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 149
गृह मंत्रालय
केंद्र सरकारने ओसीआय कार्ड पुन्हा जारी करण्याची प्रक्रिया केली सुलभ
प्रवासी भारतीय  कार्ड पुन्हा जारी करण्याची प्रक्रिया सुकर करण्याचा निर्णय अपेक्षित असतानाच मोदी सरकारने ही प्रक्रिया अधिक सुलभ करण्याचा महत्वपूर्ण निर्णय घेतला आहे. केंद्रीय गृहमंत्री अमित शहा यांच्या निर्देशानुसार हा निर्णय घेण्यात आला आहे.
ओसीआय कार्ड भारतीय वंशाच्या परदेशी लोकांमध्ये आणि भारतीय नागरिकांच्या किंवा ओसीआय कार्डधारकांच्या परदेशी वंशाच्या जोडीदारांमध्ये खूप लोकप्रिय आहे कारण या कार्डमुळे सदर व्यक्तींना भारतात मुक्त प्रवेश आणि अमर्यादित दिवस राहण्याची परवानगी प्राप्त होते. भारत सरकारने आतापर्यंत सुमारे 37.72 लाख ओसीआय कार्ड जारी केली आहेत.
विद्यमान कायद्यानुसार, भारतीय वंशाची परदेशी व्यक्ती किंवा भारतीय नागरिकाचा परदेशी जोडीदार किंवा ओसीआय कार्ड धारकाचा परदेशी जोडीदार ओसीआय कार्डधारक म्हणून नोंदणी करू शकतो. ओसीआय कार्ड हे भारतात प्रवेश करण्यासाठी आणि राहण्यासाठी एक आजीवन व्हिसा आहे ज्यामध्ये इतर अनेक फायदे आहेत जे इतर परदेशी लोकांना उपलब्ध नाहीत.
अर्जदाराच्या चेहऱ्यात होणाऱ्या बदलांमुळे सध्या, ओसीआय कार्ड हे 20 वर्षापर्यंत प्रत्येकवेळी नवीन पारपत्र जारी करताना आणि त्यानंतर वयाची 50 वर्षे पूर्ण झाल्यानंतर पुन्हा जारी करणे आवश्यक आहे. ओसीआय कार्डधारकांना सुविधा देण्याच्या उद्देशाने आता भारत सरकारने यात बदल करण्याचा निर्णय घेतला आहे. ज्या व्यक्तीने वयाच्या 20 व्या वर्षाच्या आधी ओसीआय कार्डधारक म्हणून नोंदणी केली आहे, त्याला 20 वर्षे पूर्ण झाल्यानंतर नवीन पारपत्र जारी केल्यावर केवळ एकदाच ओसीआय कार्ड पुन्हा जारी करावे लागेल. जर एखाद्या व्यक्तीने वयाच्या 20 वर्षानंतर ओसीआय कार्डधारक म्हणून नोंदणी केली असेल तर त्या व्यक्तीला ओसीआय कार्ड पुन्हा जारी करण्याची आवश्यकता नाही.
ओसीआय कार्डधारकाद्वारे नवीन पारपत्रासंदर्भातील माहिती अद्ययावत करण्याच्या दृष्टीकोनातून, त्याचे/तिचे छायाचित्र असलेल्या नवीन पारपत्राची एक प्रत आणि नवीन छायाचित्र ओसीआय पोर्टलवर अपलोड करण्याचा निर्णय घेण्यात आला आहे, प्रत्येक वेळी वयाच्या 20 व्या वर्षापर्यंत आणि वयाची 50 वर्षे पूर्ण झाल्यानंतर नवीन पारपत्र जारी केले जाते. नवीन पारपत्र मिळाल्यानंतर 3 महिन्यांच्या आत हे कागदपत्र ओसीआय कार्डधारकांद्वारे अपलोड केले जाऊ शकतात.
तथापी, भारतीय नागरिक किंवा ओसीआय कार्ड धारकाचे परदेशी वंशाचे जोडीदार जे ओसीआय कार्डधारक म्हणून नोंदणीकृत आहेत अशा व्यक्तींसाठी संबंधित व्यक्तीची माहिती देखील प्रणालीवर अपलोड असणे आवश्यक आहे, पारपत्र धारकाचे छायाचित्र असलेल्या नवीन पारपत्राची एक प्रत आणि प्रत्येकवेळी नवीन पारपत्र दिल्यावर त्यांचे लग्न अजूनही कायम आहे अशा प्रतिज्ञापत्रासह नवीन छायाचित्र प्रणालीवर अपलोड करणे अपेक्षित आहे. हे कागदपत्र ओसीआय कार्डधारक त्याचे/ तिचे नवीन पारपत्र मिळाल्यानंतर तीन महिन्यांच्या आत अपलोड करू शकतात.
तपशील सिस्टमवर अपडेट केला जाईल आणि ओसीआय कार्डधारकास ई-मेलद्वारे एक पोहोचपावती पाठविली जाईल. ओसीआय कार्डधारकास नवीन पासपोर्ट जरी करण्याच्या तारखेपासून वेब-आधारित प्रणालीमध्ये त्याच्या / तिच्या कागदपत्रांची अंतिम पोचपावती प्राप्त होण्याच्या तारखेपर्यंत भारतात / किंवा भारता बाहेर प्रवास करण्यास कोणतेही बंधन नाही.
कागदपत्रे अपलोड करण्याच्या वरील सर्व सेवा ओसीआय कार्डधारकांना नि: शुल्क पुरविल्या जातील.
राष्ट्रपती कार्यालय
भारताच्या राष्ट्रपती द्रौपदी मुर्मू हिमाचल प्रदेश विद्यापीठाच्या 26 व्या दीक्षांत समारंभाला उपस्थित राहिल्या
हिमाचल प्रदेश विद्यापीठासारख्या संस्थांनी प्रदेशाच्या पर्यावरणपूरक विकासात योगदान द्यायला हवे: राष्ट्रपती
नवी दिल्ली, 19 एप्रिल 2023
भारताच्या राष्ट्रपती, द्रौपदी मुर्मू आज  सिमला इथे हिमाचल प्रदेश विद्यापीठाच्या 26 व्या दीक्षांत समारंभाला उपस्थित राहिल्या आणि कार्यक्रमाला संबोधित केले.
समारंभाला संबोधित करताना राष्ट्रपती म्हणाल्या की, 1970 मध्ये, आपल्या स्थापने पासून हिमाचल प्रदेश विद्यापीठाने उच्च शिक्षणाच्या क्षेत्रात अत्यंत महत्त्वाची भूमिका बजावली आहे. या विद्यापीठाच्या माजी विद्यार्थ्यांनी कला, वैद्यकीय क्षेत्र, न्यायव्यवस्था, क्रीडा, सामाजिक सेवा, राजकारण, प्रशासन अशा विविध क्षेत्रांमध्ये आपला ठसा उमटवला आहे. राष्ट्रपती म्हणाल्या की, हिमाचल प्रदेशचे हवामान जगभरातील लोकांना आकर्षित करते.हिमालयातील हा प्रदेश प्राणी आणि वन-संपदेने समृद्ध आहे. परंतु हवामान बदलाचा परिणाम या भागातील पर्यावरणावरही होत आहे.राज्याच्या समृद्ध नैसर्गिक वारशाचे जतन करून शाश्वत विकासाच्या ध्येयाकडे एकत्रितपणे वाटचाल करणे, ही काळाची गरज आहे. म्हणूनच, स्थानिक समुदायाच्या गरजा आणि या प्रदेशातील पर्यावरणाशी संबंधित आव्हाने लक्षात घेऊन, संशोधन आणि नवोन्मेषाला प्रोत्साहन देणे आणि पर्यावरणपूरक विकासात योगदान देणे हे हिमाचल प्रदेश विद्यापीठासारख्या संस्थांचे कर्तव्य आहे.राष्ट्रपती म्हणाल्या की, वैज्ञानिक दृष्टीकोन, मानवतावाद आणि चौकस बुद्धी आणि सुधारणा, याची भावना विकसित करणे हे प्रत्येक नागरिकाचे मूलभूत कर्तव्य आहे.आज पदवी प्राप्त झालेल्या विद्यार्थ्यांनी, जीवनाच्या नवीन टप्प्यात प्रवेश करताना आपल्या वैयक्तिक ध्येयांना देशाच्या ध्येयांशी जोडायला हवे आणि आपण निवडलेल्या क्षेत्रात पुढे जाताना देशाच्या विकासात योगदान द्यायला हवे, असे आवाहन त्यांनी केले.
राष्ट्रपती म्हणाल्या की,आपल्या देशातील तरुण आपल्या प्रतिभेने जगभरात ठसा उमटवत आहेत. त्यांच्यापैकी अनेकांनी स्टार्ट-अप स्थापन केले असून, आपल्या यशाचे उत्तम उदाहरण जगासमोर ठेवले आहे. नवोन्मेष, हा या स्टार्ट अप्स चा महत्वाचा पैलू आहे.
हिमाचल प्रदेश विद्यापीठाने इन्क्युबेशन केंद्रे स्थापन करून तरुणांमधील उद्योजकतेच्या भावनेला प्रोत्साहन देण्यासाठी पुढाकार घेतला आहे, याबद्दल त्यांनी समाधान व्यक्त केले.
राष्ट्रपतींचे भाषण पाहण्यासाठी कृपया येथे क्लिक करा.
G.Chippalkatti/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
संरक्षण मंत्रालय
सुदान मधून IAF C-17 च्या माध्यमातून सुमारे 24 तासांची सलग बचाव मोहीम
नवी दिल्ली, 6 मे 2023
03 - 04 मे 2023 च्या मध्यरात्री भारतीय वायूदलाच्या C-17 या ग्लोब मास्टर विमानानं हिंडानहून उड्डाण करत रात्रभर प्रवास करुन पहाटे सौदी अरेबियाच्या जेद्दाह इथं पोहोचलं. या विमानाने जेद्दाह इथं पुन्हा एकदा इंधन भरलं आणि त्यानं तिथून युद्धजन्य परिस्थिती असलेल्या सुदान मार्गे भारताकडे परतीचा सलग प्रवास सुरू केला. या विमानाने इंधनाच्या अनुपलब्धतेची परिस्थिती तसच सुदान मध्ये इंधन भरण्यासाठी होणारा विलंब टाळण्यासाठी जेद्दाह इथून अतिरिक्त इंधनाचा साठा करून घेतला. ही एक अशी विशेष मोहीम होती ज्यात 192 प्रवासी सहभागी होते ज्यामध्ये बहुतांश महिला, मुलं आणि वयस्कर व्यक्तींचा समावेश होता. यातले बरेच जण अनिवासी भारतीय, परदेशी नागरिक अथवा परदेशात राहणारे भारतीय नागरीक होते. या सर्वांना जेद्दाह इथे घेऊन जाणे शक्य नव्हते आणि परिणामी त्यांना भव्य जेटच्या माध्यमातून सलग विमानाने थेट भारतात आणणे आवश्यक होते.
सुदान मध्ये कोणत्याही परिस्थितीत उड्डाण भरत येईल अशा स्थितीत सदर विमान ठेवले.
अशातच एक प्रवासी विमानातच बेशुद्ध झाल्याने विमान कर्मचाऱ्यांना अचानक उद्भवलेल्या या आणीबाणीच्या परिस्थितीचा सामना करावा लागला. मात्र त्या प्रवाशाला स्थिर करण्यासाठी ऑक्सिजनचा पुरवठा करत कर्मचाऱ्यांनी ही परिस्थिती त्वरेने आणि अत्यंत कुशलतेनं हाताळली.
या विमानाचं 4 मे 2023 रोजी रात्री उशिरा अहमदाबाद इथं आगमन झालं आणि त्याच दिवशी ते विमान रात्री हिंडन तळावर परतलं. अशा प्रकारे विमानातल्या कर्मचाऱ्यांनी सुमारे 24 तास सलग अतिरिक्त कालावधीतही कार्यरत राहत आपल्या काही उर्वरित अडकलेल्या नागरिकांना मायदेशी परत आणलं.
S.Thakur/S.Naik/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
कृषी मंत्रालय
लॉकडाउनसंदर्भात कृषी-शेती क्षेत्रासाठी आणखी सवलती
शेतकी यंत्रांची दुकाने, सुटे भाग व दुरुस्तीची कामे, महामार्गावरील ट्रकदुरुस्तीची दुकाने यांना सवलत, चहा उद्योगाला दिलासा, मळ्यांचाही समावेश
कोविड-19 साथरोगामुळे लागू लॉकडाउनमध्ये केंद्रीय गृहमंत्रालयाकडून चौथ्या परिशिष्टाची भर
शेतकऱ्यांच्या तसेच कृषी आणि संबंधित क्षेत्रातील कामगारांच्या अडचणींवर या उपाययोजनेमुळे तोडगा निघण्यास मदत
नवी दिल्ली, 4 एप्रिल 2020
कोविड-19 साथरोगाच्या परिणामांची शेतकऱ्यांना झळ लागू नये यासाठी, केंद्र सरकारने कृषी आणि संबंधित क्षेत्राला 21 दिवसांच्या लॉकडाउनमधून काहीशी सवलत देण्यास मंजुरी दिली आहे. यासंबंधाने केंद्रीय गृह मंत्रालयाने आपत्ती व्यवस्थापन कायद्याच्या अधिसूचनेला चौथे परिशिष्ट जोडले आहे.
सदर परिशिष्टानुसार,शेतमालाच्या वाहतुकीच्या दृष्टीने-शेतकी अवजारांची व यंत्रांची दुकाने, त्यांचे सुटे भाग  आणि दुरुस्तीची कामे आणि महामार्गावरील- शक्यतो इंधनपंपांवरील ट्रक-दुरुस्तीची दुकाने उघडी ठेवता येऊ शकतील. त्याशिवाय, चहा उद्योग व मळे यांना जास्तीत जास्त 50% कामगारांसह काम करण्याची मुभा असेल.
सामाजिक ठिकाणी व्यक्ती-व्यक्तींतील सुयोग्य अंतर राखण्यासंबंधी तसेच स्वच्छतेसंबंधीची खबरदारी, संबंधित संस्थेच्या प्रमुखाने घ्यायची आहे, असे गृह मंत्रालयाने अधोरेखित केले आहे. सदर निर्देशांचे काटेकोर पालन होण्याची खबरदारी जिल्हा प्राधिकाऱ्यांनी घ्यावी, असे आदेशही देण्यात आले आहेत.
B.Gokhale/ J.Waishampayan/D.Rane
(Visitor Counter : 158
मंत्रिमंडळ
निवडणूक व्यवस्थापन आणि प्रशासन क्षेत्रात सहकार्याबाबत भारत आणि सुरीनाम यांच्यातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 16 मे 2018
पंतप्रधान नरेंद्र मोदी यांच्या अध्यक्षतेखाली मंत्रिमंडळाने निवडणूक व्यवस्थापन आणि प्रशासन क्षेत्रात सहकार्याबाबत भारत आणि सुरीनाम यांच्यातील सामंजस्य कराराला मंजुरी दिली आहे. या अंतर्गत उभय देशांदरम्यान निवडणूक प्रक्रियेच्या संघटनात्मक आणि तांत्रिक विकास क्षेत्रात परस्पर माहितीचे आदान -प्रदान, संस्थात्मक यंत्रणा बळकट करणे आणि क्षमता विकास आणि प्रशिक्षणासाठी ज्ञान आणि अनुभव यांची देवाण-घेवाण तसेच नियमित चर्चा यांचा समावेश आहे.
या करारामुळे निवडणूक व्यवस्थापन आणि प्रशासन क्षेत्रात सहकार्यासह तांत्रिक सहाय्य उपलब्ध करून द्विपक्षीय संबंधांना चालना मिळेल.
N.Sapre/S.Kane/D.Rane
(Visitor Counter : 49
पंतप्रधान कार्यालय
आकांक्षी जिल्ह्यांच्या कार्यक्रमाच्या यशाबद्दल पंतप्रधान नरेंद्र मोदी यांनी व्यक्त केला आनंद
नवी दिल्ली, 17 ऑगस्ट 2022
आरोग्य, पोषण, शिक्षण आणि निर्यात या परिमाणांच्या कसोटीवर आकांक्षी जिल्हा कार्यक्रम यशस्वी झाल्याबद्दल पंतप्रधान नरेंद्र मोदी यांनी आनंद व्यक्त केला आहे.
पंतप्रधान नरेंद्र मोदी यांनी टविट संदेशात म्हटले आहे,
“आरोग्य, पोषण, शिक्षण किंवा निर्यात या विविध बाबींवर आकांक्षी जिल्हा कार्यक्रमाचे यश आनंददायी आहे. या कार्यक्रमामुळे लाखो लोकांच्या जीवनात परिवर्तन झाल्याचे पाहून आनंद झाला.”S.Tupe/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्राहक व्यवहार, अन्न आणि सार्वजनिक पुरवठा मंत्रालय
आगामी खरीप विपणन हंगाम 2023-24  दरम्यान 521.27 एलएमटी धान खरेदीचा अंदाज
अंदाजानुसार धान खरेदीच्या बाबतीत पंजाब, छत्तीसगड आणि तेलंगणासह सात राज्ये आघाडीवर
भारत सरकारचे अन्न आणि सार्वजनिक वितरण विभागाच्या  सचिवांच्या अध्यक्षतेखाली 21.08.2023 रोजी राज्यांचे अन्न सचिव आणि भारतीय अन्न महामंडळाच्या  बैठकीत आगामी खरीप विपणन हंगाम  2023-24 च्या खरीप पिकाच्या खरेदी व्यवस्थेवर चर्चा करण्यात आली.
आगामी खरीप विपणन हंगाम 2023-24  दरम्यान 521.27 एलएमटी धान खरेदीचा अंदाज आहे. मागील खरीप विपणन हंगामात 518 एलएमटी धान खरेदीचा अंदाज होता, प्रत्यक्षात 496 एलएमटी धान खरेदी करण्यात आली. खरीप विपणन हंगाम 2023-24  दरम्यान, धानाच्या अंदाजे खरेदीच्या बाबतीत पंजाब , छत्तीसगड  आणि तेलंगणा  त्यानंतर ओदीशा , उत्तर प्रदेश  , हरियाणा , मध्य प्रदेश , बिहार , आंध्र प्रदेश  आणि तमिळनाडू  ही आघाडीची राज्ये आहेत.
खरीप विपणन हंगाम 2022-23  दरम्यान 7.37 एलएमटी प्रत्यक्ष खरेदीच्या तुलनेत खरीप विपणन हंगाम 2023-24 दरम्यान राज्यांकडून 33.09 एलएमटी भरड धान्य/ पौष्टीक तृणधान्याच्या  खरेदीचा अंदाज आहे. या खरीप विपणन हंगाम 2023-24 पासून तीन वर्षांपर्यंत नाचणीच्या किमान आधारभूत किमतीवर राज्यांकडून 6 किरकोळ भरडधान्य देखील खरेदीसाठी आणण्यात आले आहेत. भरडधान्यांची खरेदी आणि वापर वाढवण्यासाठी, भारत सरकारने भरडधान्यांच्या वितरण कालावधीत सुधारणा केली आहे, भरडधान्यांची आंतर-राज्य वाहतूक समाविष्ट केली असून अग्रीम अनुदानाची , प्रशासकीय शुल्क @ 2% ही तरतूद समाविष्ट केली आहे. आणि सहा किरकोळ भरडधान्य खरेदी सुलभ करण्यासाठी मार्गदर्शक तत्त्वे देखील सुधारित केली आहेत. 2023 हे वर्ष आंतरराष्ट्रीय भरडधान्य वर्ष म्हणून साजरे करत असल्यामुळेच नव्हे तर पिकांच्या विविधीकरणासाठी आणि आहारातील पोषण वाढवण्यासाठी देखील राज्ये/केंद्रशासित प्रदेशांना भरडधान्यांच्या खरेदीवर लक्ष केंद्रित करण्याचा सल्ला देण्यात आला आहे.
बैठकीदरम्यान, गोणी पिशव्याची आवश्यकता, नियुक्त डेपोतून रास्त भाव दुकानांपर्यंत धान्य वाहतुकीसाठी सर्वोत्तम मार्ग , खरेदी केंद्रांमधील पायाभूत सुविधांमध्ये सुधारणा, गव्हाच्या साठा मर्यादेच्या पोर्टलवर देखरेख इत्यादी विषयांवरही चर्चा करण्यात आली.
या बैठकीला आंध्र प्रदेश, आसाम, बिहार, छत्तीसगड, गुजरात, हरियाणा, हिमाचल प्रदेश, जम्मू आणि काश्मीर, झारखंड, कर्नाटक, राजस्थान, केरळ, मध्य प्रदेश, महाराष्ट्र, ओदीशा, पंजाब, तामिळनाडू, तेलंगणा, त्रिपुरा, उत्तर प्रदेश, उत्तराखंड आणि पश्चिम बंगाल. या राज्यांचे प्रधान सचिव/सचिव  किंवा प्रतिनिधी उपस्थित होते. तसेच भारतीय अन्न महामंडळाचे अध्यक्ष आणि व्यवस्थापकीय संचालक आणि भारतीय अन्न महामंडळा, अन्न आणि सार्वजनिक वितरण विभाग, भारतीय हवामान विभाग आणि कृषी आणि शेतकरी कल्याण विभागाचे इतर अधिकारी देखील उपस्थित होते.
आरोग्य आणि कुटुंब कल्याण मंत्रालय
भावी पिढीला गुणवत्तापूर्ण शिक्षण देण्यासाठी केंद्र सरकारच्या वचनबद्धतेचा केंद्रीय आरोग्य आणि कुटुंब कल्याण मंत्री डॉ मनसुख मांडविया यांचा पुनरुच्चार
नवी दिल्ली, 15 डिसेंबर 2022
केंद्र सरकारच्या एकत्रित प्रयत्नाच्या फलस्वरूप गेल्या आठ वर्षांत एम बी बी एस च्या जागांमध्ये लक्षणीय 87% तर पदव्युत्तर जागांमध्ये 105% वाढ झाली आहे. केंद्रीय आरोग्य आणि कुटुंब कल्याण मंत्री डॉ मनसुख मांडविया यांनी प्रसार माध्यमांना ही माहिती दिली. देशातील शैक्षणिक क्षेत्रात आमूलाग्र बदल करण्याच्या प्रयत्नांचा भाग म्हणून उच्च गुणवत्तापूर्ण शिक्षण देण्यासाठीच्या केंद्र सरकारच्या वाचनबद्धतेचा पुनरुच्चार त्यांनी केला. भावी पिढीला उच्च दर्जाचे शिक्षण मिळावे या उद्देशाने वर्ष 2014 पासून देशात अनेक उपाययोजना आखण्यात आल्या, असे ते म्हणाले.
पंतप्रधान नरेंद्र मोदी यांच्या नेतृत्वाखालील सरकार सत्तेवर आल्यापासून आपल्या विद्यार्थ्यांना परवडणारे दर्जेदार शिक्षण आणि सहजरीत्या प्राप्त होईल असे प्रशिक्षण देण्यासाठी एकत्रित प्रयत्न केले गेले आहेत. असे त्यांनी सांगितले. वैद्यकीय शिक्षण क्षेत्रातील मोठ्या बदलाविषयी माहिती देताना डॉ. मांडविया म्हणाले की, “2014 मध्ये भारतात 387 वैद्यकीय महाविद्यालये होती आणि ही व्यवस्था अनेक समस्यांनी ग्रासलेली होती.
मोदी सरकारच्या काळात इनपुट-आधारित ते परिणाम-आधारित दृष्टिकोन असा लक्षणीय आणि गतिमान बदल झाला आहे, असे केंद्रीय आरोग्यमंत्री म्हणाले.
परिणामी, केवळ शासकीय वैद्यकीय महाविद्यालयांच्या संख्येतील वाढ पहिली तर त्यात तब्बल 96% वाढ होऊन 2022 मध्ये ही संख्या 648 इतकी झाली आहे. 2014 पासून खाजगी क्षेत्रातील वैद्यकीय महाविद्यालयांच्या संख्येत 42% वाढ झाली आहे. सध्या देशातील 648 वैद्यकीय महाविद्यालयांपैकी 355 सरकारी आणि 293 खाजगी आहेत.
निष्पक्ष परीक्षा आणि निवड प्रक्रियेसाठी, 2016 मध्ये एक सामाईक प्रवेश परीक्षा-राष्ट्रीय पात्रता-प्रवेश परीक्षा  'एक देश, एक परीक्षा, एक गुणवत्ता' प्रणाली आणि एक सामायिक समुपदेशन प्रणाली सुरू करण्यात आली. याद्वारे देशातील कोणत्याही भागातील विद्यार्थ्याला त्याच्या गुणवत्तेनुसार कोणत्याही वैद्यकीय महाविद्यालयात शिकण्याची संधी मिळू शकते.
स्वच्छता अभियानाच्या माध्यमातूनच शाळांमध्ये 4.5 लाख शौचालये बनवण्यात आली आणि शाळा गळतीचे प्रमाण, विशेषत: मुलींच्या, देशात 17% वरून 13% पर्यंत कमी झाले” असे केंद्र सरकारच्या काही महत्वाकांक्षी योजनांचा उल्लेख करून डॉ मनसुख मांडवीया यांनी सांगितले.S.Kakade/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96